พระราชกฤษฎีกาจัดตั้งเทศบาลตำบลหาดใหญ่จังหวัดสงขลาพุทธศักราช ๒๔๗๘ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๒๐สิงหาคม พุทธศักราช ๒๔๗๘)น.อ.อาทิตย์ทิพอาภา ร.น.เจ้าพระยายมราชพล.อ. เจ้าพระยาพิชเยนทรโยธินตราไว้ ณ วันที่๗ ธันวาคม พุทธศักราช ๒๔๗๘เป็นปีที่ ๒ในรัชกาลปัจจุบันโดยที่เห็นสมควรยกฐานะตำบลหาดใหญ่ซึ่งมีสภาพเป็นสุขาภิบาลท้องที่หาดใหญ่ เป็นเทศบาลตำบลคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๔ แห่งพระราชบัญญัติจัดระเบียบเทศบาล พ.ศ. ๒๔๗๖จึงให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลตำบลหาดใหญ่จังหวัดสงขลา พุทธศักราช ๒๔๗๘มาตรา ๒[๑]ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ ให้ยกฐานะตำบลหาดใหญ่ อำเภอหาดใหญ่จังหวัดสงขลา ขึ้นเป็นเทศบาลตำบล มีนามว่า เทศบาลตำบลหาดใหญ่จังหวัดสงขลามาตรา ๔ให้กำหนดเขตเทศบาลตำบลหาดใหญ่ จังหวัดสงขลา ไว้ดังนี้ คือ ด้านเหนือ จากหลักเขตหมายเลขที่ ๑ ซึ่งอยู่ริมคลองอู่ตะเภาฝั่งตะวันออกเฉียงเหนือห่างจากขอบตะวันตกของถนนไปสถานีอู่ตะเภาฟากตะวันตกตามเส้นดิ่งตั้งฉาก ๑๓๕ เมตรเป็นเส้นตรงไปทางทิศตะวันออกเฉียงเหนือถึงหลักเขตที่ ๒ตรงปลายทางซึ่งติดกับอาณาเขตวัดใหม่หรือวัดโคกเสม็ดชุนและอยู่ทางฟากตะวันออกของปลายทางนี้จากหลักเขตหมายเลขที่๒ เป็นเส้นตรงไปทางทิศตะวันออกเฉียงเหนือถึงหลักเขตหมายเลขที่ ๓ที่ขอบถนนฟากตะวันออก และตั้งอยู่ริมเขตด้านนายเจียกีซีด้านตะวันตกห่างตามเส้นตั้งฉากจากถนนไปเมืองสงขลาอลอสตาร์และปินัง ๑๐๐ เมตรจากหลักเขตหมายเลขที่๓ เป็นเส้นตรงขนานและห่างจากถนนไปเมืองสงขลา อลอสตาร์ และปินัง ๑๐๐ เมตรไปทางทิศตะวันออกเฉียงเหนือ ถึงหลักเขตหมายเลขที่ ๔ที่ทางแยกของถนนนี้ไปทางทิศเหนือฟากตะวันตก และห่างจากหลักเขตหมายเลขที่ ๓ ไป ๖๒๐เมตรด้านตะวันออกจากหลักเขตหมายเลขที่ ๔ เป็นเส้นตรงตามแนวขอบทางนี้ และต่อเป็นเส้นตรงอันเดียวกันไปทางทิศใต้จดริมคลองเตย ฝั่งเหนือ ซึ่งเป็นที่ตั้งของหลักเขตหมายเลขที่ ๕จากหลักเขตหมายเลขที่๕ เลียบตามคลองเตย ฝั่งนี้ไปทางทิศใต้ ถึงหลักเขตหมายเลขที่ ๖ซึ่งอยู่ที่ริมเขตบ้านกำนันด้านตะวันออกเฉียงใต้ ห่างจากถนนไปคลองเวียน ๕๐ เมตรด้านใต้จากหลักเขตหมายเลขที่ ๖ เป็นเส้นขนานและห่างจากถนนไปคลองเวียน ไปทางทิศตะวันตกข้ามทางรถไฟไปปัตตานีและปาดังเบซาร์ และต่อออกไปตามแนวนี้ ถึงหลักเขตหมายเลขที่ ๗ที่ริมคลองอู่ตะเภาฝั่งตะวันออก ที่ข้างต้นขี้กวางและห่างจากถนนหน้าโรงพักตำรวจภูธรฟากตะวันตก ๑๐๖ เมตร ไปทางทิศตะวันตกด้านตะวันตกจากหลักเขตหมายเลขที่ ๗ เลียบตามริมคลองอู่ตะเภาฝั่งตะวันออกไปทางทิศเหนือจดหลักเขตหมายเลขที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะ เพื่อแสดงแนวเขตด้วยตามควรมาตรา ๕ ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้น ๆ อยู่ในเขตเทศบาลเต็มทุกส่วนมาตรา ๖ ให้โอนบรรดาทรัพย์สินตลอดจนสิทธิและหน้าที่ของสุขาภิบาลท้องที่หาดใหญ่เป็นของเทศบาลตำบลหาดใหญ่ จังหวัดสงขลา ตามมาตรา ๖๔แห่งพระราชบัญญัติจัดระเบียบเทศบาล พ.ศ. ๒๔๗๖มาตรา ๗ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการ(ตามมติคณะรัฐมนตรี)พระยานิติศาสตร์ไพศาลย์รัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลหาดใหญ่ จังหวัดสงขลา พุทธศักราช ๒๔๗๘(ดูข้อมูลจากภาพกฎหมาย)ศรินรัตน์/จัดทำ๒๕ มีนาคม ๒๕๖๓อรญา/ตรวจ๒๓ เมษายน ๒๕๖๓[๑] ราชกิจจานุเบกษาเล่ม ๕๒/-/หน้า ๑๗๙๘/๑๐ ธันวาคม ๒๔๗๘